ในงานประกาศผลรางวัลออสการ์ ครั้งที่ 1 ปี ค.ศ. 1929 ผู้ชนะครั้งแรกคือ เจเน็ต เกย์เนอร์ จากการแสดงในภาพยนตร์เรื่อง "7th Heaven", "Street Angel" และ "" ปัจจุบัน ผู้ได้รับการเสนอชื่อจะถูกคัดเลือกจากการเลือกตั้งแบบถ่ายโอนคะแนนเสียงภายในนักแสดงที่เป็นสมาชิกของ AMPAS และผู้ที่ได้รับรางวัลจะถูกคัดเลือกจากระบบเสียงส่วนใหญ่ของสมาชิกทั้งหมดที่มีสิทธิ์ลงคะแนนในสถาบัน ในช่วงสามปีแรกของงานประกาศรางวัล ผู้ที่ได้รับการเสนอชื่อเข้าชิงรางวัลในสาขาต่าง ๆ ในเวลานั้น การทำงานทั้งหมดของพวกเขาจะถูกพิจารณาตามความเหมาะสม (บางคนถูกเสนอชื่อเข้าชิงมากถึงสามเรื่องในบางกรณี) อย่างไรก็ตาม ในงานครั้งที่ 3 ปี ค.ศ. 1930 จะมีภาพยนตร์เพียงเรื่องเดียวที่ถูกประกาศในการมอบรางวัลให้แก่ผู้ชนะ แม้ว่าผู้ชนะแต่ละคนจะถูกเสนอชื่อเข้าชิงจากภาพยนตร์สองเรื่องในบัตรลงคะแนนก็ตาม